stanford-oval/wikipedia huggingface dataset:
ערי הספא הגדולות של אירופה

| --- | --- |
בית מרחץ בעיר באד קיסינגן בגרמניה
בית מרחץ בעיר באד קיסינגן בגרמניה
 האתר הוכרז על ידי אונסק"ו כאתר מורשת עולמית תרבותי בשנת 2021, לפי קריטריונים 3, 4
 מדינה:  אוסטריה אוסטריה איטליה איטליה בלגיה בלגיה גרמניה גרמניה הממלכה המאוחדת הממלכה המאוחדת צ'כיה צ'כיה צרפת צרפת
 שטח האתר:  7,014 הקטאר (מקרקעין) 
 קואורדינטות:  48°00′36″N 16°14′01″E﻿ / ﻿48.009994444444°N 16.233605555556°E﻿ / 48.009994444444; 16.233605555556
 
ערי הספא הגדולות של אירופה הוא שמו של אתר מורשת עולמית של אונסק"ו המרכז 11 ערי ספא ומרחצאות הממוקמות באוסטריה, איטליה, בלגיה, גרמניה, הממלכה המאוחדת, צ'כיה וצרפת. כל הערים התפתחו סביב מעיינות של מים מינרליים וחוו פריחה ושגשוג ברחבי אירופה מהמאה ה-18 ועד שנות ה-30 של המאה ה-20 שכללו פיתוח של ענפי מרפא ותיירות נרחבים.
תהליך ההכרזה

העיר באת' שבממלכה המאוחדת הוכרזה בצורה נפרדת כאתר מורשת עולמית כבר ב-1987.
מתחילת העשור הראשון של המאה ה-21 ניסו מספר ערי ספא ברחבי אירופה להתקבל אף הן כאתרי מורשת עולמית בפני עצמן, אך בסופו של דבר ההצעות לא אושרו על ידי אונסק"ו. החל מ-2010, לאחר התפתחות המחקר ההיסטורי סביב תופעת ערי הספא וקיום כנסים סביב הנושא, ראשי הערים מרחבי אירופה והרשויות במדינות שלהן החלו לפעול יחדיו למען הצעה משותפת שתייצג את התופעה כמכלול באירופה. הוקמה קבוצת היגוי משותפת שנעזרה במומחים כדי להכין את ההצעה והיא הוגשה רשמית בסופו של דבר ב-2019 ואושרה על ידי ועדת המורשת העולמית של אונסק"ו ב-2021.
במקור נבחנה הצעתן של 16 ערים בסך הכול במסגרת הבקשה המשותפת אך בסופו של דבר היא צומצמה וערים כמו באד פירמונט (אנ') וויסבאדן בגרמניה הוצאו ממנה כי לא עמדו בכל הקריטריונים שהעלתה קבוצת ההיגוי. העיר לוהצ'וביצה (אנ') בצ'כיה, שהייתה בין הערים הראשונות שניסו לקבל הכרה מאונסק"ו, לא נכנסה בסופו של דבר ליוזמה אך נמצאת עדיין בנפרד ברשימה הצ'כית של הצעות לאתרי מורשת עולמית.
הערים המוכרזות

להלן הערים הכלולות באתר לפי המספר הסידורי שלהן באונסק"ו:
| מספר סידורי | שם העיר | מדינה | שטח (הקטאר) | אזור חיץ (הקטאר) |
| --- | --- | --- | --- | --- |
| 1613-001 | באדן | אוסטריה אוסטריה | 343 | 555 |
| 1613-002 | ספא | בלגיה בלגיה | 772 | 1,536 |
| 1613-003 | פרנטישקובי לאזנייה | צ'כיה צ'כיה | 367 | 872 |
| 1613-004 | קרלובי וארי | צ'כיה צ'כיה | 1,123 | 1,028 |
| 1613-005 | מריאנסקה לאזנייה | צ'כיה צ'כיה | 835 | 3,677 |
| 1613-006 | וישי | צרפת צרפת | 60 | 261 |
| 1613-007 | באד אמס | גרמניה גרמניה | 80 | 155 |
| 1613-008 | באדן באדן | גרמניה גרמניה | 230 | 2,377 |
| 1613-009 | באד קיסינגן | גרמניה גרמניה | 212 | 524 |
| 1613-010 | מונטקטיני טרמה | איטליה איטליה | 114 | 341 |
| 1613-011 | באת' | הממלכה המאוחדת הממלכה המאוחדת | 2,870 | 0 |
הערות שוליים

↑  ערי הספא הגדולות של אירופה, באתר אונסק"ו (באנגלית).
↑  "Bath another step closer to second World Heritage listing". somersetlive.co.uk. 7 ביוני 2021. נבדק ב-24 בדצמבר 2021. {{cite web}}:  (עזרה)
↑  על יוזמת GSE באתר הרשמי של ערי הספא הגדולות של אירופה (באנגלית)
↑  "Bad Pyrmont: Enttäuschung über Weltkulturerbe-Aus". radio-aktiv.de (בגרמנית). 2016-05-14. נבדק ב-2021-12-24.
↑  Ute Fiedler (2016-05-16). "Wiesbaden wird nicht Weltkulturerbe". Frankfurter Rundschau (בגרמנית). נבדק ב-2021-12-24.
↑  הספא של לוהצ'וביצה באתר אונסק"ו (באנגלית)
↑  רשימת המיקומים הכלולים באתר המורשת באתר אונסק"ו (באנגלית).
עדני מלך סקסוניה

| ציפור גן עדן מלך סקסוניה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
קבוצה:: בעלי חוליות
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עדניים
סוג:: Pteridophora
מין:: ציפור גן עדן מלך סקסוניה
שם מדעי
 Pteridophora alberti ‏מאייר, 1894

עדני מלך סקסוניה (שם מדעי: Pteridophora alberti) הוא מין של עדני האנדמי לגינאה החדשה, הידוע בעיקר בשל נוצותיו הארוכות והצהובות הצומחות מפניו ומשמשות לחיזור. עדני מלך סקסוניה הוא יחיד בסוגו הטקסונומי, הנקרא Pteridophora.
שמו של עדני מלך סקסוניה ושמו המדעי alberti ניתנו לו כמחווה למלך אלברט, מלך סקסוניה (חי בשנים 1828 - 1902). גם שמה של אשתו הונצח במין אחר של עדני. העדני נקרא "קיסאבה" על ידי המקומיים, שם המחקה את קריאתו החזקה של הזכר. הוא ניזון מפרוקי-רגליים, פירות וחרקים.
אורכו של הזכר הוא 22 ס"מ. צבעו של הזכר הוא שחור וצהוב, עם קשתית חומה כהה, מקור שחור, רגליים חומות-אפורות, פה בצבע ירוק-טורקיז. שתי "קרניים" (נוצות ארוכות) צומחות ממצחו ומונחות משני צדי גופו. אורכן כ-50 ס"מ וצבען כחול-אמייל. הן ניתנות להנעה והרמה על ידי הזכר ומשמשות להרשמת נקבות בטקסי החיזור. נוצות אלה היו כל כך מוזרות, עד שכאשר הובא פוחלץ ראשון של העוף לאירופה, חשבו המומחים שהוא זיוף. העדני חי בגובה של 1,400–2,850 מ' מעל פני הים.
אף על פי שהזכרים ניצודים עבור נוצותיהם היפות, שבשימוש עבור טקסים, עדני מלך סקסוניה נפוץ יחסית בכל חלקי תפוצתו, ולכן מדורג במצב "ללא חשש" ברשימה האדומה של ארגון IUCN.
הזכרים הבוגרים מאוד טריטוריאליים, והזכר שומר על הנחלה שלו ממקום גבוה, בדרך כלל מצמרות עצים גבוהים, ושר כדי להורות על כך שהנחלה שלו.
בשנת 1996 סר דייוויד אטנבורו תיעד לראשונה את טקס החיזור של העדני.
הערות שוליים

↑  ציפור גן עדן מלך סקסוניה באתר הרשימה האדומה של IUCN
ציור של עדני מלך סקסוניה
פאראסומניה

| --- | --- |
 תחום:  רפואת שינה 
 קישורים ומאגרי מידע
 eMedicine:  291931 
 MeSH:  D020447
 סיווגים
 ICD-10:  F51.3, F51.4, F51.5 
 
פאראסומניה (בלטינית: Parasomnia) היא קטגוריה של הפרעות שינה הכוללות תנועות, התנהגויות, הבעת רגשות, תפיסות וחלומות, חריגים בזמן הרדמות, בעת השינה, בין מצבי השינה, או בעת יקיצה. רוב הפאראסומניות מתבטאות במצבי עוררות חלקית במעבר שבין ערנות לבין שנת REM, או במעבר שבין ערנות לאחד למצב השינה השלישי המאופיין בגלי מוח איטיים.
פאראסומניות של מצב השינה השלישי

פאראסומניות של מצב השינה השלישי מאופיינות בפעילות פיזיולוגית בעת שהפעילות המוחית של האדם יוצאת ממצב השינה השלישי ונשארת בין מצב שינה למצב ערנות. הפרעות שינה אלה כוללות הפעלה של מערכת העצבים האוטונומית, מערכת העצבים המוטורית, או תהליכים קוגניטיביים במהלך שינה, או מעברים בין שינה לעוררות.
חלק מן הפאראסומניות של מצב השינה השלישי שכיחות בתקופת הילדות אך שכיחותן פוחתת לאורך השנים (סהרוריות, ביעותי-לילה, ויקיצה מבולבלת). אצל חלק מן הלוקים בהפרעה, פאראסומניות אלה עלולות לגבור בהשפעת צריכת אלכוהול, מחסור בשינה, פעילות פיזית, מתח נפשי, דיכאון, טיפול תרופתי, או מחלת חום. בין ההפרעות נמצא, אכילה מתוך שינה, סקס-סומניה, חריקת שיניים, תנועות רגליים מחזוריות בשינה, תסמונת הרגליים העצבניות, ודיבור מתוך שינה.
הערות שוליים

↑  Bassetti et al. SPECT during sleepwalking. Lancet 2000;356:484-485.
פדרו פורו

פדרו אנטוניו פורו סקואדה (בספרדית: Pedro Antonio Porro Sauceda; נולד ב-13 בספטמבר 1999) הוא כדורגלן ספרדי, המשחק בעמדת המגן הימני בטוטנהאם הוטספר ובנבחרת ספרד.
קריירת מועדונים

פורו התחיל את הקריירה שלו בקבוצת הכדורגל המקומית "חימנסטיקו דון בניטו", ממנה עבר לזו של ראיו ואיקאנו, כאשר היה בן 16. ב-10 באוגוסט 2017, פורו הצטרף למחלקת הנוער של ז'ירונה, לאחר שדחה הצעות ממחלקות הנוער של ריאל מדריד, אתלטיקו מדריד ובאיירן מינכן.
ב-28 בנובמבר 2017, פורו ערך את הופעת הבכורה שלו בקבוצה הבוגרת בתיקו 1-1 נגד לבאנטה במסגרת גביע המלך הספרדי. חימשה ימים לאחר מכן, ערך את הופעת הבכורה שלו בקבוצת המילואים של המועדון, בתיקו 0-0 נגד אברו. ב-6 במאי 2018, פורו הבקיע את שער הבכורה שלו בניצחון 0–3 נגד ויאריאל ב'. ב-2 ביולי 2018, חתם על חוזה לארבע שנים במועדון. ב-31 בינואר 2019, הבקיע את שער הבכורה שלו בקבוצה הבוגרת בהפסד 1–3 לריאל מדריד, במסגרת הגביע.
ב-8 באוגוסט 2019, פורו חתם במנצ'סטר סיטי מהפרמייר ליג, ששילמה 11 מיליון פאונד תמורת כרטיס השחקן שלו. ארבעה ימים לאחר מכן, הושאל לריאל ואיאדוליד עד לסיום העונה.
ב-16 באוגוסט 2020, פורו הושאל לספורטינג ליסבון מליגת העל הפורטוגלית לשנתיים. בעונתו הראשונה, פורו זכה עם ספורטינג בדאבל, כאשר האליפות הייתה הראשונה של המועדון מזה 19 שנים. בסיום השנתיים, ספורטינג רכשה את כרטיס השחקן שלו מסיטי עבור 8 מיליון אירו.
ב-31 בינואר 2023 הושאל לטוטנהאם הוטספר מהפרמייר ליג עד לסיום העונה, עם אופציה לרכישה. בסיום העונה טוטנהאם מימשה את האופציה ושילמה תמורתו 45 מיליון אירו.
קריירה בינלאומית

במרץ 2021, פורו זומן לראשונה לסגל נבחרת ספרד, לקראת משחקי מוקדמות מונדיאל 2022. ב-28 במרץ, פורו ערך את הופעת הבכורה שלו בנבחרת בניצחון 1–2 נגד גאורגיה.
תארים

ליגת העל הפורטוגלית: 2020/2021
הגביע הפורטוגלי: 2020/2021
פדריקו פרנקו

לואיס פדריקו פרנקו גומס (בספרדית: Luis Federico Franco Gómez; נולד ב-24 ביולי 1962) הוא פוליטיקאי פרגוואי, שכיהן כנשיא פרגוואי מ-22 ביוני 2012 עד 15 באוגוסט 2013. פרנקו, חבר המפלגה הליברלית הרדיקלית האותנטית (PLRA), נבחר כסגנו של פרננדו לוגו בעקבות הבחירות שנערכו ב-2008. בעקבות הדחת לוגו על ידי הסנאט ב-22 ביוני 2012, החליף פרנקו את לוגו כנשיא.
פדריקו פרנקו הוא מנתח במקצועו. הוא אחיו של חוליו ססאר פרנקו, סנאטור לשעבר ויו"ר המפלגה הליברלית הרדיקלית האותנטית, שכיהן אף הוא כסגן הנשיא. פדריקו פרנקו כיהן גם כיו"ר של מפלגת PLRA והיה מושל סנטרל בשנים 2003–2008.
ביוגרפיה

פדריקו פרנקו נולד באסונסיון, ולמד בבית ספר יסודי ברפובליקה הדומיניקנית. בתיכון למד בתחילה בבית הספר הלאומי של אסונסיון, ובהמשך במכללה האפוסטולית סן חוסה, באותה העיר. בהמשך למד רפואה באוניברסיטה הלאומית של אסונסיון. עם השלמת מהלך לימודיו בשנת 1986 הוסמך כמנתח. לאחר מכן התמחה ברפואה פנימית. במהלך לימודיו נישא (ב-1982), והוא אב לארבעה ילדים.
בבעלותה של משפחת פרנקו בית חולים בעיר פרננדו דה לה מורה (סנאטוריו פרנקו), שנוהל על ידו ועל ידי אחיו מאז היווסדו. הוא עצמו מילא בבית החולים תפקידים שונים, בין היתר משרות ניהול והדרכה.
ב-2003 נבחר פרנקו למושל מחוז סנטרל, מטעם המפלגה הליברלית הרדיקלית האותנטית. ב-2008 הועלתה האפשרות שיהיה מועמד המפלגה לנשיאות פרגוואי, אך בסופו של דבר החליטה המפלגה כי פרננדו לוגו, נציג המפלגה הדמוקרטית נוצרית במסגרת הברית הפטריוטית לשינוי, יהיה מועמדה לנשיאות, ופרנקו יהיה המועמד הברית לתפקיד סגן הנשיא. במהלך כהונתו מתח ביקורת על לוגו בסוגיות של ניהול קרקעות ובהתנהלותו בפרשת חשיפת הילד שנולד ללוגו מחוץ לנישואין.
ב-22 ביוני 2012 החליט הקונגרס הלאומי להדיח את לוגו בעקבות פינוי אלים של איכרים שהשתלטו על אחוזה. 17 איכרים נהרגו על ידי שוטרים. באותו היום הושבע פרנקו כנשיא במקומו ומפלגתו של פרנקו יצאה מן הברית עם המפלגה הדמוקרטית הנוצרית. נשיאים בדרום אמריקה הודיעו כי אינם מכירים בהדחה וטענו כי מדובר בהפיכה. נשיאת ברזיל, דילמה רוסף, הציעה להשעות את פרגוואי מהמרקוסור ומאיחוד מדינות דרום אמריקה. נשיאת ארגנטינה כריסטינה פרננדס דה קירשנר ונשיא אקוודור רפאל קוראה הודיעו כי לא יכירו בשלטונו של פרנקו.
ב-15 באוגוסט 2013 סיים פרנקו את כהונתו כנשיא פרגוואי.
הערות שוליים

↑  "Argentina "no convalidará el golpe en Paraguay" mientras que Brasil sugirió que quedaría fuera de la Unasur y el Mercosur", לה נאסיון, 23 ביוני 2012 (בספרדית)
| --- | --- |
בקרת זהויות :  GND: 1047618699  VIAF: 306360133   WorldCat (עם VIAF): 306360133
פאראסקבה האדוקה

| --- | --- |

 לידה:  המאה ה־10 Selimpaşa, תראקיה, האימפריה הביזנטית 
 פטירה:  המאה ה־11 Selimpaşa, תראקיה, האימפריה הביזנטית 
 חג:  14 באוקטובר 
 
איקונין של פאראסקבה האדוקה
פאראסקבה האדוקה (ביוונית: Αγία Παρασκευή) הוא כינויה של קדושה הנערצת בכנסיות השונות של הכנסייה האורתודוקסית הנוצרית ונחשבת לפטרונית המגינה של מולדובה. שרידי הקדושה הובאו על ידי וסילה לופו ליאשי ב-13 ביוני 1641 מאז נשארו בה ומשמשים כמקום עלייה לרגל. היום המוקדש לה הוא 14 באוקטובר, שהוא גם יום מותה.
ביוגרפיה

פאראסקבה נולדה בתחילת המאה ה-11 בכפר אפיוואט (Epivat), תראקיה המזרחית, בקרבת קונסטנטינופול. אחיה, המבוגר ממנה, אפטימיה (Eftimie), היה נזיר שהגיע לדרגת בישוף. פאראסקיבה נהגה, החל מגיל 10, להתחלף בלבושה הנאה עם עניים לבושי בלויים, חרף נזיפות אימה. בגיל 15 נכנסה פאראסקיבה למנזר וכעבור חמש שנים, בגיל 20, עברה פאראסקיבה למנזר קטן במדבר יהודה. בגיל 25 שבה לכפר הולדתה ושירתה ליד הכנסייה המקומית עד מותה בגיל 27 וקבורתה בקרבת הים.
בעקבות נסים, שהתרחשו ליד קברה, הוכרזה פאראסקיבה כקדושה ושרידיה הועברו לכנסיית כפרה. ב-1223, הצאר הבולגרי העביר את שרידיה לוליקו טרנובו, בירת בולגריה באותה תקופה. ב-1393, לאחר שבולגריה נכבשה בידי הטורקים, הועברו השרידים לידי מירצ'ה הזקן לתקופה של שלוש שנים ולאחר מכן הוענקו על ידי הטורקים לסרבים, שהעבירו אותם לבלגרד. ב-1521 כבשה האימפריה העות'מאנית את סרביה ושרידי הקדושה נלקחו כמשכון והועברו לקונסטנטינופול. הפטריארכיה של קונסטנטינופול פדתה את השרידים בסכום של 12,000 דוקטי זהב והם נשארו בחזקתה עוד 120 שנה.
ב-1641, הפטריארכיה של קונסטנטינופול העניקה את השרידים לשליט נסיכות מולדובה, וסילה לופו, כהכרת תודה על מעשיו למענה ועל תשלום חובותיה. וסילה לופו העביר את השרידים ליאשי והשכין אותם במנזר שלושת בכירי הכנסייה.
הערות שוליים

↑  "האדוקה" הוא תואר הניתן לנזירות נוצריות ובמיוחד לנזירות שהוכרזו כקדושות ולא היו מרטיריות.
| --- | --- |
בקרת זהויות :  GND: 123457300  LCCN: no2005027254  NKC: jx20121002012  VIAF: 36645548   WorldCat (עם VIAF): 36645548
עונת 2002/2003 ביורוליג

עונת 2002/2003 ביורוליג הייתה העונה ה-46 של תחרות אירופית לקבוצות כדורסל והשלישית שאורגנה על ידי Euroleague Basketball Company.
המשחק הראשון התקיים ב-10 באוקטובר 2002 ותחרות הסתיימה ב-11 במאי 2003. בתחרות השתתפו 24 קבוצות.
העונה הסתיימה בניצחון של ברצלונה, זה היה הניצחון הראשון בתולדות המועדון.
ג'וזף בלייר (ארצות הברית) מאולקר נבחר לכדורסלן המצטיין של העונה.
מירסאד טורצ'אן (טורקיה) ממונטפסקי סיינה נבחר לכדורסלן המצטיין של שלב הגמר.
דיאן בודירוגה (סרביה) מברצלונה נבחר לכדוסלן המצטיין של פיינל פור.
מתכונת התחרות

24 קבוצות החלו בעונה הסדירה כאשר המשחקים נערכו ב-3 בתים. בשלב הבא, 16 קבוצות התחרו ב-4 בתים. מנצח של כל בית קודם למשחקי פיינל פור שנערכו בפלאו סן ז'ורדי, ברצלונה.
שלבי הגמר > בית ד'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | רוסיה צסק"א מוסקבה | 6 | 5 | 1 | 499 | 399 | 100 |
| 2. | טורקיה אפס פילזן | 6 | 4 | 2 | 425 | 431 | 6- |
| 3. | קרואטיה ציבונה זאגרב | 6 | 2 | 4 | 447 | 499 | 52- |
| 4. | ספרד אוניקאחה מאלגה | 6 | 1 | 5 | 474 | 516 | 42- |
שלבי הגמר > בית ה'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | איטליה מונטפסקי סיינה | 6 | 4 | 2 | 510 | 484 | 26 |
| 2. | איטליה סקיפר בולוניה | 6 | 3 | 3 | 450 | 448 | 2 |
| 3. | יוון פנאתינייקוס | 6 | 3 | 3 | 482 | 506 | 24- |
| 4. | טורקיה אולקר | 6 | 2 | 4 | 480 | 484 | 4- |
שלבי הגמר > בית ו'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | איטליה בנטון טרוויזו | 6 | 6 | 0 | 522 | 452 | 70 |
| 2. | ישראל מכבי תל אביב | 6 | 4 | 2 | 537 | 477 | 60 |
| 3. | ספרד טאו קרמיקה | 6 | 2 | 4 | 502 | 516 | 14- |
| 4. | איטליה וירטוס בולוניה | 6 | 0 | 6 | 448 | 564 | 116- |
שלבי הגמר > בית ז'

|  | קבוצה | משחקים | ניצחונות | הפסדים | סלי זכות | סלי חובה | הפרש |
| --- | --- | --- | --- | --- | --- | --- | --- |
| 1. | ספרד ברצלונה | 6 | 5 | 1 | 448 | 424 | 24 |
| 2. | יוון אולימפיאקוס | 6 | 3 | 3 | 427 | 419 | 8 |
| 3. | סלובניה אוניון אולימפיה | 6 | 3 | 3 | 445 | 438 | 7 |
| 4. | צרפת אסוול | 6 | 1 | 5 | 436 | 475 | 39- |
שלבי הגמר > פיינל פור

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 9 במאי | 9 במאי |  |  |  |  |  |
|  |  רוסיה צסק"א מוסקבה |  71 |   |  |  |  |  |
|  |  ספרדברצלונה |  76 |   |  |  |  |  |
|  |   |  |   |  |  |  |  |
|  |  |  |  |  | 11 במאי | 11 במאי |  |
|  |   |   |   |   |  ספרדברצלונה |  76 |  |
|  |   |   |   |   |  איטליה בנטון טרוויזו |  65 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 9 במאי | 9 במאי |   |  | 11 במאי | 11 במאי |  |
|  |   איטליה מונטפסקי סיינה |  62 |   |  |  רוסיה צסק"א מוסקבה |  78 |  |
|  |   איטליהבנטון טרוויזו |  65 |   |  |  איטליהמונטפסקי סיינה |  79 |  |
שלבי הגמר > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 11 במאי 2003 | ספרד ברצלונה | 65:76 | איטליה בנטון טרוויזו | פלאו סן ז'ורדי ברצלונה צופים: 16,670 שיפוט: ניקולאוס פיצליקס (יוון),  איצטוק רמס (סלובניה)   סטלוס קולקידיס (יוון) |
| 11 במאי 2003 |  |  |  | פלאו סן ז'ורדי ברצלונה צופים: 16,670 שיפוט: ניקולאוס פיצליקס (יוון),  איצטוק רמס (סלובניה)   סטלוס קולקידיס (יוון) |
ישראל בתחרות

מכבי תל אביב השתתפה במשחקי ה-16, סיימה את הבית במקום השלישי ולא קודמה לפיינל פור.
עינוי סיני

עינוי סיני בכלא סינג סינג
עינוי סיני הוא כינוי לשיטות עינוי.
לדוגמה באמצעות מים. בשיטה זו מטפטפים מים אט אט על מצחו של אדם.
היסטוריה

שיטה זו של עינוי מיוחסת להיפוליטוס דה מרסלייס (אנ'), עורך דין איטלקי בן המאה החמש עשרה. ההשראה של מרסלייס לשיטה זו הגיעה לאחר שהבחין בחור שנפער באבן כאשר נזלו עליה טיפות מים בזו אחר זו. לאחר מכן הוא החליט ליישם את השיטה על גוף האדם.
לכאורה, העינוי בטפטוף מים הוא האיטיות שבה מתגבשת ונופלת טיפת מים. הקורבן יכול לחזות בקירוב מתי תיפול הטיפה הבאה, ותחושה של מתיחות מתחילה להצטבר. כאשר הטיפה לבסוף נופלת, מגיעה תחושת הלם והקלה, אלא שתחושת המתיחות חוזרת לקראת הטיפה הבאה. מכיוון ששיטה זו אינה מחייבת מעורבות פעילה של המענה, ניתן לענות אדם בצורה זו למשך זמן רב.
אין ראיות לפיהן שימש עינוי זה את הסינים דווקא. ייתכן שהמונח הפופולרי עינוי סיני נבע מפעלול "תא עינוי המים הסיני" של הארי הודיני, יחד עם סיפורי פו מאנצ'ו של סקס רומר שהיו פופולריים בשנות ה־30 של המאה ה־19.
ביקורת

תוכנית הטלוויזיה האמריקאית "מכסחי המיתוסים" התייחסה למיתוס העינוי הסיני. הם הוכיחו כי כאשר הקורבן כבול, העינוי הסיני הוא אכן עינוי, אולם העינוי נגרם בעיקר כתוצאה מהיות הקורבן כבול. הגבלת התנועה יעילה גם ללא אי-נוחות בטפטוף איטי של מים. השפעת המים לבדם, ללא כבילה, כמעט ואינה משמעותית. התוכנית ביצעה ניסוי של טפטוף מים בשני משתתפים, האחד כבול והשני לא כבול. המשתתף הכבול דיווח על רמות גבוהות של לחץ וחרדה, בעוד המשתתף האחר דיווח על רמה קלה של חוסר נוחות.
עינוי סיני באמצעות נוצה

עינוי סיני באמצעות נוצה מתבצע כאשר המעונה כבול בכל גופו והמענה מדגדג אותו בכפות רגליו החשופות.
עינוי זה גורם סבל רב עקב חוסר היכולת להגיב ולנוע.
שימוש בסלנג

הביטוי "עינוי סיני" משמש כיום בהשאלה לתיאור כל סוג של סיטואציה מטרידה או מציקה שיש אי-ודאות גדולה לגבי סיומה, לדוגמה: "במסגרת לימודיי למבחן, נאלצתי לשנן בעל־פה רשימה גדולה של נוסחאות - וזה היה עינוי סיני".
הערות שוליים

↑  The History of Torture Auteur, Brian Innes, St. Martin's Press, 1998
↑  במקורות היהודיים מופיע סיפור על התבוננות דומה של רבי עקיבא שראה טיפות מים שפוערות אט אט חור באבן, אך השתמש בזה כמשל לנפש האדם: "בן ארבעים שנה היה ולא שנה כלום. פעם אחת היה עומד על פי הבאר, אמר: מי חקק אבן זו? אמרו לו: המים שתדיר נופלים עליה בכל יום. אמרו לו: עקיבא, אי אתה קורא "אבנים שחקו מים"?! מיד היה רבי עקיבא דן קל וחומר בעצמו: מה רך פיסל את הקשה, דברי תורה, שקשה כברזל, על אחת כמה וכמה שיחקקו את לבי, שהוא בשר ודם! מיד חזר ללמוד תורה". (אבות דרבי נתן)
↑  Mythbusters: Water Torture. Tory and keri are in troubles, נבדק ב-2023-07-08
עדני סימקין

| --- | --- |
אין תמונה חופשית
 לידה:  2 במרץ 1937 (בן 87) תל אביב, פלשתינה (א"י)
 מדינה:  ישראל ישראל
 מקום מגורים:  תל אביב, ישראל
 ידוע בשל:  מנכ"ל MSC ישראל
 השכלה:  תואר ראשון מהאוניברסיטה העברית
 בת זוג:  בלה סימקין (בורשטיין)
 
עדני סימקין (נולד ב-2 במרץ 1937) הוא איש עסקים ישראלי, מנהל הנציגות הישראלית של חברת הספנות MSC.
ביוגרפיה

נולד בתל אביב ליהודית ויואל סימקין, גם הם ילידי ישראל, ארבעת סביו נמנים עם מייסדי פתח תקווה, אביו היה חבר בהגנה, חבר מועצה בעיריית פתח תקווה וחבר ברוטרי, אמו הייתה מורה ויש לו שלוש אחיות. הוא למד בבית הספר עממי פיק"א ובתיכון גימנסיה הרצליה.
סימקין התגייס לגולני והשתתף במלחמת סיני. השתחרר מצה"ל כקצין בשנת 1958. לאחר סיום שירותו החל ללמוד מדע המדינה וסוציולוגיה בבית הספר הגבוה למשפט ולכלכלה. בה בעת החל לעבוד בחברת ספנות בשם פרדס סינדיקט.
לאחר גמר לימודיו באוניברסיטה שימש מנהל המשרד של חברת הספנות של האחים עופר בתל אביב. לאחר מכן התמזגה החברה עם חברת צים. שימש כנציג צים במדינות שונות במשך כ-12 שנים, עבד בצים בתפקידים שונים במשך 30 שנה, החל מאיש שיווק ומכירות ועד לתפקיד מספר 2 בחברה, ראש מנהל הספנות, האחראי לתפעולן של כל ספינות החברה.
בשנת 1996 עזב את צים לטובת פתיחת נציגות של חברת הספנות גרימאלדי. בשנת 1998 הקים בארץ סוכנות שייצגה את חברת הספנות הגדולה בעולם, חברת מארסק הדנית, וניהל אותה במשך שש שנים. לאחר מכן התמנה כנציג של חברת הספנות MSC בישראל.
במרץ 2009 השיקה חברת MSC את ספינת המטען הגדולה ביותר בעולם, "MSC Danit". הספינה נקראה על שמה של דנית, בתו של סימקין, כאות הוקרה לפעילותו בחברה.

בשנת 2015 זכה סימקין, דרך חברת TIL ההולנדית, חברת בת של MSC, במכרז להקמת נמל הדרום באשדוד.
בשנת 2013 הוענק לו אות הוקרה מעיריית חיפה על פועלו ותרומתו להגברת הסחר, הכלכלה והתיירות בעיר.
סימקין נשוי ואב לארבעה. הוא מתגורר בתל אביב, אחותו חיה התחתנה עם מיכה רם, אחות נוספת נאווה התחתנה עם האגרונום עידו אהרונסון (נכדו של צבי אהרנסון).
הערות שוליים

↑   אבי בר-אלי, האיש שיתחרה באלון חסן: נהיה יותר חכמים ויעילים, באתר TheMarker‏, 30 במאי 2015
↑  חזי שטרנליכט, חברת הספנות השנייה בגודלה בעולם תפקוד את נמל חיפה, באתר ישראל היום, ‏14 בספטמבר 2012
↑  חברת MSC משיקה שירות ישיר חדש: הודו-ארה״ב דרך נמל חיפה, באתר port2port.co.il, ‏10 בדצמבר 2014
↑  MSC DANIT the world largest containership was launched in Korea, port2port.com, ‏6 באפריל 2015 (ארכיון)
↑  אבי בר-אלי, האיש שיתחרה באלון חסן: נהיה יותר חכמים ויעילים, באתר Themarker, ‏28 באפריל 2009
↑  חיפה לעדני סימקין: "אתה האתוס הציוני האמיתי", באתר port2port.co.il, ‏16 במאי 2013
פדרל צ'ליאבינסק

| --- | --- |
 צ'ליאבינסק רוסיה רוסיה
 תאריך ייסוד:  4 באוקטובר 1988
 תאריך פירוק:  1998
 
פדרל צ'ליאבינסק (ברוסית: Федерал Челябинск, או Челябинские Федералы) הייתה קבוצת פוטבול רוסית שהתמודדה בליגת הפוטבול הרוסית.
הקבוצה נחשבת לקבוצת הפוטבול הוותיקה ביותר ברוסיה, משהוקמה בשנת 1988 והיוותה חלק ממייסדות ליגת העל הסובייטית בפוטבול אמריקאי, שהוקמה בשנת 1991 והתקיימה במשך עונה אחת בלבד לפני שהפכה לאליפות רוסיה בפוטבול. הקבוצה המשיכה להתקיים עד שנת 1997 לפני שפורקה בעקבות קושי במציאת מימון להמשך פעילות.
היסטוריה

הקבוצה הוקמה ביוזמת אלכסנדר קובריגין, חייל בשירות הכוחות המזוינים של ברית המועצות, ששירת בבסיס סובייטי, לא הרחק מבסיסי צבא אמריקאים ושם נחשף לספורט זה.
הקבוצה הוקמה ביולי 1988 ממיזוגן של מועדוני "סמנה" ו"איסקרה", שיצרו יחד את מועדון "פדרל" (Федерал, ברוסית) שהתמקם בעיר הסגורה צ'ליאבינסק-65 ,כיום אוזיורסק, אם כי תאריך הולדתו של המועדון מיוחס ל-4 באוקטובר 1988, התאריך שבו המועדון נרשם ברשם המועדונים כקבוצת רוגבי, שהיה תחום ספורט פופולרי יותר מאשר פוטבול בברית המועצות.
משחק הבכורה של הקבוצה נערך ב-9 בנובמבר 1988 בין קבוצת פדרל לקבוצת פילי מוסקבה (שזכתה מספר פעמים באליפות הלאומית).
בשנת 1993 אלכסנדר קובריגין, שכיהן כנשיא הקבוצה, נסע לוילנה והוא הוחלף על ידי ויאצ'סלב קריביצקי. בשנת 1998 הקבוצה איבדה את תמיכתה הפיננסית של העירייה וקריביצקי הכריז על פירוקה של הקבוצה.
הערות שוליים

↑  История Американского футбола В СССР и России
↑  Американский футбол на Урале
↑  Родина американского футбола в России - Озерск!
ערך זה הוא קצרמרבנושא פוטבול ובנושא ספורט ברוסיה. אתם מוזמנים לתרום לוויקיפדיה ו.
פדריקו פרננדס

פדריקו פרננדס (בספרדית: Federico Fernández; נולד ב-21 בפברואר 1989) הוא כדורגלן ארגנטיני שמשחק בעמדת הבלם.
קריירה

פרננדס הופיע לראשונה בקבוצת הבוגרים ב-14 בספטמבר 2008, באפרטורה, בהפסד קבוצתו אסטודיאנטס 1-0 לולס סארספילד. הוא שיחק פעמיים במסגרת טורניר גביע סודאמריקנה באותה שנה, בו הגיעה הקבוצה לגמר הטורניר.
בינואר 2009 הוא צורף לסגל נבחרת ארגנטינה בכדורגל עד גיל 20 לקראת אליפות אמריקה הדרומית בכדורגל עד גיל 20 שהתקיים אותה שנה בוונצואלה.
הוא הבקיע את שערו הראשון בליגה ב-2 במאי 2009 במשחק נגד לנוס. בהמשך אותה עונה, זכתה קבוצתו בגביע ליברטדורס והוא הופיע כמחליף בשני משחקים בטורניר.
בדצמבר 2010 הוא חתם בקבוצת נאפולי הליגת העל האיטלקית בחוזה של כ-3 מיליון אירו. מכיוון שלא היה ברשותו דרכון אירופי, הוא הגיע לאיטליה רק ביולי 2011.
ב-2 בנובמבר 2011 הבקיע את שני השערים הראשונים שלו במדי נאפולי, בהפסד הקבוצה לבאיירן מינכן במסגרת שלב הבתים של ליגת האלופות.
בינואר 2013 הושאל לקבוצת חטאפה מהליגה הספרדית ושיחק שם עד סוף אותה עונה. ב-20 באוגוסט 2014 חתם בסוונסי סיטי מהפרמייר ליג לארבע שנים. ב-9 באוגוסט 2018 חתם בניוקאסל יונייטד לשנתיים.
ב-2014 נכלל בסגל נבחרת ארגנטינה למשחקי מונדיאל 2014.
הערות שוליים

↑  באתר sky sport
| נבחרת ארגנטינה – מונדיאל 2014 (מקום שני) |
| --- | --- | --- |
|  1 רומרו •  2 גאראי •  3 קמפאניירו •  4 סבאלטה •  5 גאגו •  6 ביגליה •  7 די מריה •  8 פרס •  9 היגוואין •  10 מסי •   11 מ. רודריגס •  12 אוריון • 13 א. פרננדס •  14 מסצ'ראנו • 15 דמיצ'ליס • 16 רוחו • 17 פ. פרננדס • 18 פלאסיו • 19 אלברס • 20 אגוארו • 21 אנדוחר • 22 לאבסי • 23 בסנטה • מאמן: סאבלה |  1 רומרו •  2 גאראי •  3 קמפאניירו •  4 סבאלטה •  5 גאגו •  6 ביגליה •  7 די מריה •  8 פרס •  9 היגוואין •  10 מסי •   11 מ. רודריגס •  12 אוריון • 13 א. פרננדס •  14 מסצ'ראנו • 15 דמיצ'ליס • 16 רוחו • 17 פ. פרננדס • 18 פלאסיו • 19 אלברס • 20 אגוארו • 21 אנדוחר • 22 לאבסי • 23 בסנטה • מאמן: סאבלה | ארגנטינה |